Comunicarea canina 


La fel ca si oamenii, canii au propriul lor limbaj. Metoda de 
comunicare folosita depinde foarte mult de distanta dintre cele doua 
animale. Cand doi caini sunt foarte aproape unul de altul ei pot folosi 
cele trei tipuri de comunicare: Vizuala, Sonora si Olfactiva. 


Comunicarea vizuala este data de limbajul trupului. Multe din 
gesturile faciale si pozitiile corporale ale cainilor indica intentiile si 
starea lor emotionala. 


Comunicarea auditiva reprezinta semnalele sonore pe care caini si le 
transmit unul altuia si se clasifica în patru categorii: scheunatul, 
maraitul, latratul si urlatul. 


Scheunatul: Prin scheunat cainele îsi exprima o stare de disconfort, 
nu se simte bine, îi este foame, frig sau îl doare ceva sau poate 
semnaliza si subordonarea prieteneasca. Scheunatul are cam acelasi 
rol cu plansul unui bebelus. 

Maraitul: In general, prin marait cainele avertizeaza asupra intentiilor 
potrivnice si reprezinta de obicei o amenintare. 

Latratul: Reprezinta modul prin care un caine îsi exprima o stare, o 
dorinta sau un mod de a informa despre prezenta sa într-un loc. Cainii 
folosesc latratul ca pe un santaj pentru a obtine ceea ce îsi doresc de 
la stapani. 

Urlatul: Este mai des întâlnit la lupi decat la cainii domestici. Urlatul 
este chemarea la vanatoare dar are si o importanta functie sociala. 
Comunicarea olfactiva reprezinta pentru caini un mod de a afla si dea 
transmite o mare cantitate de informatii. Cainii pot avea multe surse 
de mirosuri comunicative cum ar fi: Secretiile vaginale, fecalele, 
secretiile glandelor anale, saliva. 


Urina: este pentru caine cea mai importanta sursa de informatii din 
punct de vedere al comunicarii. Mirosind doar o picatura de urina, un 
caine poate afla sexul cainelui care a urinat, daca acel caine, 
indiferent de sex, este sau nu castrat sau daca este femela este în 
calduri. 

Fecalele sunt de asemenea o sursa de informatii cu ar fii aflarea 
sexului celui care a defecat. 

Secretiile glandelor anale au miros, culoare si consistenta variata. 
Fiecare caine are propriul sau tip de secretie care îl identifica. 
Saliva este o alta sursa de informatii. Cand doi caini se întalnesc, 
acestia îsi adulmeca si îsi ling botul unul altuia, astfel ei aflând daca 
celalalt caine a mancat recent 


Cu cat vom reusi sa întelegem mai bine si mai mult din modul de 
comunicare al cainilor, cu atat noi oamenii, vom reusi sa ne întelegem 
mai bine cu cel mai bun prieten al omului, cainele. 


Alimentatia corecta este conditia necesara pentru a avea un caine 
sanatos. 

Necesarul nutritional difera de-alungul vietii cainelui. Compozitia 
hranei si cantitatea ingerata depind de varsta, talie, stare fiziologica, 
activitatea depusa de caine, temperatura mediul ambiant. 


Daca tocmai ati devenit fericitul proprietar al unui catel trebuie sa 
decideti asupra modului de hranire. Exista doua variante : hrana 
pregatita în casa sau hrana industriala . Puiul va accepta mancarea 
industriala daca este obisnuit cu ea de mic, dar o va refuza oricand în 
favoarea celei pregatite în casa. 

Mancarea pregatita în casa trebuie sa contina o treime proteine, o 
treime leguminoase si o treime cereale. Aceasta hrana va avea o mare 
variatie în privinta concentratiei elementelor nutritionale de aceea 
este nevoie sa administrati un supliment de vitamine si minerale la 
indicatia medicului veterinar. 


Hrana industriala are avantajul de a avea o compozitie cunoscuta, 
constanta si echilibrata în nutrienti : proteine, lipide, glucide si adoas 
de minerale si vitamine. 

Din experienta noastra putem spune ca hrana industriala de calitate 
este esentiala în perioada de crestere a cainelui, mai ales pentru cainii 
de talie mare si medie. 


Pui varsta 2 - 6 luni 

Numarul de mese pe zi: 3-4 

Absolut necesar : administrarea tratamentului profilactic împotriva 
rahitismului, numai la indicatia medicului veterinar. 


Catei tineri : 7 - 18 luni 

Numar de mese pe zi: 2 

Continuarea tratamentului profilactic împotriva rahitismului, numai la 
indicatia medicului veterinar. 

Pentru situatia în care cainele este antrenat într-un program de dresaj 
cantitatea de hrana trebuie marita si administrat supliment vitamino- 
mineral la indicatia medicului veterinar. 


Cele mai frecvente întrebari! 


Ce nu are voie sa manance? 


Dulciuri, ciocolata, cacao, cafea, carne de porc, fasole, mazare, varza, 
cartofi, condimente, alune, alcool, oase de pasare, de oaie, de capra, 
de porc, organe interne crude. 

Ce are voie sa manance? 

Miere, orez, morcov, ceapa, ardei, telina, fructe, carne de vita , de 
pasare, de peste fara oase, os lung de vita crud si fara capete (foarte 
bun pentru curatat dintii). 

Cat trebuie sa manance? 

Cantitatea de mancare necesara variaza în limite destul de largi chiar 
pentru acelasi individ. Necesarul de hrana depinde de varsta, de 
activitatea depusa, de starea fizilologica (gestatie, alaptare), 
temperatura mediului ambiant. 

Cantitatile de mancare indicate de fabricant sunt orientative. cainele 
dvs poate manca mai mult sau mai putin, în functie de activitatea 
depusa, de temperatura mediului sau starea fiziologica. 

Cantitatea pe care doreste sa o manance cainele se stabileste prin 
tatonari. 

Daca la una din mese nu a mancat tot, la urmatoarea masa se 
micsoreaza ratia. 

Putem schimba marca de mancare? 

Da. Atunci cand schimbati marca de mancare, trecerea trebuie sa se 
faca treptat în decurs de zece zile pentru a evita deranjamentele 
stomacale. 

Cantitatea de mancare influenteaza manifestarea displaziei la cainii 
din rasele predispuse? 

Din analizele realizate de medicii americani a rezultat ca o cantitate 
crescuta de hrana ingerata care conduce la cresterea rapida în 
greutate a puiului duce la manifestarea displaziei coxofemurale la 
cainii din rasele predispuse. Rationalizarea cantitatii de hrana 
ingerata duce la scaderea numarului de cazuri de displazie 
coxofemurala manifestate. 

